

# Pöllö Huupposen seikkailut Savossa

Tervetuloa Pöllö Huupposen matkaan Savon kierrokselle!

Pöllö Huupposen seikkailut Savossa on Lastenkulttuurikeskus Verson tuottama tarinallinen ja pelillinen seikkailu, jossa tutustutaan yhdeksän savolaiskunnan nähtävyyksiin ja historiaan.

## Seikkaile yksin kaksin tai pienellä porukalla!

Osallistumiseen **tarvitset älypuhelimen tai tablettitietokoneen**, jossa on verkkoyhteys. Jokaiseen rastiin liittyy verkossa oleva peli, johon pääsee rastijulisteessa olevan lyhytlinkin tai QR-koodin kautta.

Lisäksi voit ottaa matkaan **kynän ja rastilomakkeen** (valitse kolmesta yksi), jotta muistat, mitkä rastit olet jo käynyt.

Kotipesän jälkeen kohteet voi kiertää haluamassaan järjestyksessä, eikä kaikkia rasteja tarvitse käydä, jos aikaa on vähän.

Suositusikä 7-12v.

Nuorimmille osallistujille on helppo versio, jossa on lyhemmät, tavutetut tekstit ja pidempi tarina kuunneltavissa, sekä helpommat tehtävät.